ሄለን ወረደ፡ ልክዕ ከምቲ ካብ ሃገሩ ወጺኡ ዝዓቢ ቆልዓ፡ ንሳ'ውን ትግርኛ ምዝራብን ምስማዕን ኣይኣብያን፤ መሊኣ ስለ ዘይመለኸቶ ግን ኣብ ውሽጣ ዘሎ ሓሳብ ብምሉእነት ንምግላጽ ትጽገም። "ኣብ ሲያትል ዓብዪ ናይ ተጋሩ ማሕበረሰብ'ዩ ዘሎ፡ ኣደይ'ውን ዋላ ኣነ ብኢንግሊዘኛ እንተውጋዕኹዋ ንሳ ብትግርኛ እያ ትምልሰለይ። ኩል ግዘ ብዛዕባ ህዝበይ ይሓትት፣ ሓበሻ ዝበሃል ሓረግ ከይርስዖ ይጽዕር ስለ ዝነበርኩ፡ ቋንቋ ትግርኛ ድማ ነቲ ኣብዚ ዝረኽቦ ሰብ እናሓተትኩ፣ ከዛርበኒ እናገበርኩ'የ ተማሂረዮ" ትብል። ምንጪ ስእሊ, Helen Werede መግለጺ ስእሊ, ወይዘሮ ሄለን ኣብ ትግራይ ኣብ ዝነበራ ጻንሒት ምስ ምክትል ርእሰ ምምሕዳር እቲ ክልል፡ ዶክተር ደብረጽዮን ገብረሚካኤል ተራኺባ ሄለን፡ ኣብ ዞባ ሰሜን ምዕራብ ትግራይ ከተማ ሽረ እንዳስላሰ'ያ ተወሊዳ። ቆልዓ ክልተ ዓመት ኮይና ናብ ዝገደፈቶ መረበታ ግን፡ ድሕሪ 38 ዓመት ንፈለማ እዋን ዝሓለፈ ዓመት እያ ተመሊሳቶ። ክሳብ ሕጂ ድማ ኣርባዕተ ግዘ ተመላሊሳ፡ ኩነታት ህዝባን ዓዳን ክትዕዘብን ክተፈልጥን ከም ዝኸኣለት ትዛረብ። ኣብዚ ዓመት ድማ፡ 'ፋይቭ ኤንጅልስ' ዝሰመየቶ 12 ሚሊዮን ወጻኢ ዝተገበረሉ ማእከል ጥዕና ህጻናትን ኣዴታትን ኣብ ከተማ ሽረ ሃኒጻ ኣመሪቃ። ምንጪ ስእሊ, Helen Werede መግለጺ ስእሊ, ማእከል ጥዕና 'ፋይቭ ኤንጅልስ' 9 ጥሪ 2012 ተመሪቑ ገዳም ኣቡነ ሰላማ፡ ኣብ ውሽጢ ገንኢ ዘሎ መብራህቲ ዝተለገሰሎም ኩሊት ኣይቅበልን ዝበሉ ኤርትራዊ መምህር ኣማረ ወልደስላሴ ስለምንታይ ክሊኒክ ህጻናትን ኣዴታትን?
